Document ID: 31995D0330

KOMISSION PÄÄTÖS,
tehty 26 päivänä heinäkuuta 1995,
Suomen ohjelman osien hyväksymisestä asiakirjan Itävallan tasavallan, Suomen tasavallan ja Ruotsin kuningaskunnan liittymisehdoista 138-140 artiklan täytäntöönpanemiseksi tehdyn päätöksen N:o 95/33/EY muuttamisesta (Vain suomenkielinen teksti on todistusvoimainen) (95/330/EY)
EUROOPAN YHTEISÖJEN KOMISSIO, joka
ottaa huomioon asiakirjan Itävallan, Suomen ja Ruotsin liittymisehdoista ja erityisesti sen 138 artiklan,
sekä katsoo, että
edellä mainitun asiakirjan 143 artiklan mukaisesti Suomi on 26 päivänä lokakuuta 1994 toimittanut komissiolle tiedoksi Suomen ohjelman 138, 139 ja 140 artiklassa tarkoitettujen tukien täytäntöönpanosta tiettyjen tuotteiden sekä toimien osalta vuosien 1995-1999 välisenä ajanjaksona,
tietyt osat kyseistä ohjelmaa, sellaisena kuin se on muutettuna 16 päivänä joulukuuta 1994 päivätyllä kirjeellä, hyväksyttiin komission päätöksellä N:o 95/33/EY (1),
edellä mainitun asiakirjan 143 artiklan mukaisesti Suomi on 5 päivänä heinäkuuta 1995 pyytänyt komission lupaa kyseisen ohjelman muuttamiselle kahden tuotteen tuen osalta,
yksi muutos koskee kuttuja; maito on tuottajalle vuohista saatavien tulojen määräävin tekijä; Suomessa tähän asti tilastoidut vuoden 1995 vuohenmaidon tuottajahinnat ovat erityisesti fetajuuston tuonnin johdosta olleet huomattavasti alemmat kuin arvioitiin käsiteltäessä päätöksessä 95/33/EY tarkoitettua kutuista myönnettävää tukea koskevaa hakemusta; maidontuotos kuttua kohden aliarvioitiin niissä tiedoissa, joihin kyseinen päätös perustui; suunniteltu tuen korottaminen on mainitun asiakirjan ja erityisesti sen 138 artiklan mukainen, ja
toinen muutos koskee lampaanlihaa; Suomessa tähän asti tilastoidut vuoden 1995 lampaanlihan tuottajahinnat ovat kolmansista maista tapahtuneen tuonnin johdosta huomattavasti alemmat kuin arvioitiin käsiteltäessä päätöksessä 95/33/EY tarkoitettua lampaanlihan tukea koskevaa hakemusta; suunniteltu tuen korottaminen on mainitun asiakirjan ja erityisesti sen 138 artiklan mukainen,
ON TEHNYT TÄMÄN PÄÄTÖKSEN:
1 artikla
Korvataan komission päätöksen 95/33/EY liitteessä I vahvistetut kuttuja koskevan tuen tasot seuraavasti:
TAULUKON PAIKKA
2 artikla
Korvataan komission päätöksen 95/33/EY liitteessä II vahvistetut karitsan- ja lampaanlihan tuen tasot seuraavasti:
TAULUKON PAIKKA
3 artikla
Tämä päätös on osoitettu Suomen tasavallalle.
Tehty Brysselissä 26 päivänä heinäkuuta 1995.

Labels: 17
19
6
18
15